Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 103/1995. (VIII. 25.) Korm. rendelet 1997-ben hatályos
Paragraph Index: 623

szóló 103/1995. (VIII. 25.) Korm. rendelet 1997-ben hatályos szövege szerint ez a mentesítés — az említett lakosságszám figyelembevételével — önálló kistelepülésre vagy településcsoportra vonatkozhatott, addig a kormányrendelet 1998-as módosítása szerint erre már csak egy vagy több önálló község esetén volt lehetőség. A jogalkotó a módosításkor nem vette figyelembe, hogy kivételesen előfordulhat, a városi rangú település lakosságszáma sem éri el a 2400 főt. Minthogy azonban a háziorvosi szolgálatnak (a településnek) a korlátozó szabály alkalmazása alól történő mentesítése a szabályozás tárgya (a még szakszerűen ellátható betegek száma) folytán a lakosságszámhoz kötődik, nem ésszerű, nem megengedhető megkülönböztetés a várost kizárni e körből, ha egyébként a többi feltételnek megfelel. A hibára utalt egyébként a Népjóléti Minisztérium jogértelmező levele is, ami azonban nem jogforrás, ezért az Országos Tisztifőorvosi Hivatal erre való hivatkozással nem tudta megváltoztatni az ÁNTSZ Somogy Megyei Intézetének kifogásolt, a degresszió alól mentesítést megtagadó határozatát. A jogszabály hibás volta az állampolgár alkotmányos jogával összefüggésben visszásságot okozott, ezért az országgyű- 1999/79/II. szám lési biztos az ajánlásában kérte az egészségügyi minisztert, kezdeményezze a kormányrendelet olyan módosítását, amely a háziorvosi szolgálat díjazásában a városi rangú kistelepülések hátrányos megkülönböztetését és ezzel a végzett munkának megfelelő, egyenlő bérhez való alkotmányos jog sérelmét megszünteti. Az ajánlással az érintett egyetértett úgy, hogy a jogszabályba a közigazgatási nomenklatúra helyett más, a gyakorlathoz jobban illeszkedő megfogalmazás kerüljön. OBH 5403/1998. Az Alkotmány 70/B. § (3) bekezdésében deklarált végzett munka mennyisége és minősége szerinti jövedelemhez való joggal öszszefüggésben visszásságot okoz, ha az alapilletménybe nem foglalt többletteljesítményért, többlet-igénybevételért — például a hivatásos állományú dolgozó gépjárművezetésért — a munkáltató nem nyújt megfelelő ellenszolgáltatást. A panaszos szerint — aki a Nemzetbiztonsági Hivatal hivatásos állományú tagja — az alkalmazásáról szóló parancs képesítési követelményként előírja számára a gépjárművezetői engedély meglétét, de gépjárművezetői pótlékot nem kap. Ezt azért sérelmezte, mert rendszeresen vezet szolgálati személygépkocsit feladatai teljesítéséhez. Az állampolgári jogok országgyűlési biztosa vizsgálata során tájékoztatást kért a polgári titkosszolgálatokat irányító tárca nélküli minisztertől a panaszos alkalmazásával, munkaköre betöltése feltételével, fizetési kategóriába sorolásával, többletmunka végzésével kapcsolatos körülményekről. A miniszter a megkeresésnek elegettéve, arról tájékoztatta az állampolgári jogok országgyűlési biztosát, hogy a panaszos alkalmazásának, munkaköre betöltésének nem feltétele a „B” kategóriás vezetői engedély megléte. Ennek hiányában is alkalmazná Őt a Nemzetbiztonsági Hivatal. Fizetési kategóriába sorolása kizárólag szolgálati beosztása alapján történt. A kirendeltségen csak ügyintézői rendszerben működő szolgálati gépkocsik vannak. Az igaz, hogy a panaszos rendszeresen vezet szolgálati gépjárművet, de az illetménykiegészítés és egyes illetménypótlékok bevezetésének rendjéről szóló 25/1997. NBH utasítás 8. pontjában meghatározott feladatokat nem látja el, vagyis nem felel a menetlevél szabályos vezetéséért, a gépjármű garázsból történő felvételéért és leadásáért, a gépjármű működőképességének napi ellenőrzéséért, üzemanyagkártya használatáért, kötelező szervízeléséért, üzemanyagkártya használatára vonatkozó szabályok betartásáért. Az ügyintézői gépkocsi vezetéséért pedig semmilyen ellenszolgáltatást sem kap. Az állampolgári jogok országgyűlési biztosa megállapította, hogy a panaszos többletmunkát végez, amikor szolgálati feladata ellátásához saját maga vezeti a gépkocsit. Többletmunka esetén viszont ellenszolgáltatásra (pótlékra) jogosult, ami független a már említett NBH utasításban foglaltaktól. Az utasítás ugyanis nem a tényleges gépjárművezetés ellentételezéséről rendelkezik. A panaszos nem kap a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 293. § (1) bekezdésében előírt gépjárművezetői pótlékot, pedig ez a jogszabályhely nem mérlegelési jogkörbe utalja a hivatásos állomány tagjának ilyen pótlékra való jogosultságát. A pótlék — a törvény 293. § (2) bekezdése szerint — a pótlékkal elismert tevékenység, vagyis a gépjárművezetés tényleges kifejtésének idejére jár. A gépjárművezetés fogalmába viszont nem tartoznak bele azok a feladatok, melyet a 25/1997. NBH utasítás 8. pontja sorol fel. Ezekre tekintettel sérült a panaszos végzett munka mennyisége és minősége szerinti jövedelemhez való alkotmányos joga. Ennek jövőbeni megszüntetése érdekében az állampolgári jogok országgyűlési biztosa ajánlással fordult a polgári titkosszolgálatokat felügyelő tárca nélküli miniszterhez. Ajánlásában kérte, hogy irányító jogkörében a miniszter gondoskodjon a hivatal dolgozóinak gépjárművezetés tényleges kifejtéséért járó pótlékának és folyósításának szabályozásáról, vizsgáltassa meg országos szinten a többletmunkának minősülő, pótlékra jogosító feladatokat és azok teljesítése esetén biztosítson megfelelő ellenszolgáltatást, illetve tegyen intézkedést a panaszost ért alkotmányos joggal összefüggő sérelem mielőbbi megszüntetése érdekében. Az ajánlásra érdemi válasz még nem érkezett, de a válaszadásra nyitva álló határidőn belül az ügyben személyes konzultációt kezdeményezett a miniszter politikai államtitkára. A megbeszélésre 1999. január 22-én kerül sor. OBH 5551/1998., OBH 5935/1998., OBH 6359/1998. XIII. A közösségi szállásokon szolgálatot teljesítő határőrök veszélyességi pótlékra jogosultságának hiánya az Alkotmány 70/B.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes